Una conferència aborda la sexualitat en persones amb diversitat funcional
13 novembre 2018

## Una conferència aborda la sexualitat en persones amb diversitat funcional13 novembre 2018Última actualització: 14 juliol 2025

![](../gestion/img/_AO_5462-copia.jpg)  
  

El **regidor de Responsabilitat Social, Nahuel González**, acompanyat de la **presidenta de l’Associació Diversitat Física Gandia, M Carmen Pla**, ha presentat aquest matí les conferències programades dirigides a la ciutadania per tal de donar visibilitat i formació a les persones amb diversitat física, així com explicar les activitats que realitza l’associació, que estrena directiva i una nova denominació més inclusiva.

_“Malauradament, a la nostra ciutat i comarca hi ha moltíssimes persones afectades d’algun tipus de diversitat funcional. Per això necessiten informació i formació. Els temes de les conferències són importants, perquè no solen abordar-se, com ara la sexualitat o la mort... També és important l’atenció i la formació de la persona cuidadora”_, ha explicat Pla, qui ha agraït la col·laboració desinteressada dels professionals del Centre de Salut de Corea i de l’Ajuntament de Gandia.

        Així, el pròxim dijous 15 de novembre, a les 18 hores, a la Casa de la Marquesa i haurà una conferència que, sota el títol “La salut del pacient amb diversitat física i del cuidador”, oferirà un tast de les diferents xarrades que s’hi aniran programant: “Cuidant al cuidador”, “Sexualitat en persones amb diversitat funcional”, “Suport al final de la vida” i “ansietat i depresió”. A càrrec de professionals del Centre de Salut de Corea.

        _“Cal agrair a l’associació per ser tan activa, sobretot la nova directiva, i donar veu a les persones amb diversitat física, que en són moltes i necessiten d’un moviment associatiu fort”_. González ha convidat la ciutadania a assistir-hi a la conferència del pròxim divendres.

[Twittear](https://twitter.com/share)